Document ID: 31997D0835

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1997 για την τροποποίηση των αποφάσεων 93/24/ΕΟΚ και 93/244/ΕΟΚ και για την πρόβλεψη συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για περιφέρειες απαλλαγμένες της νόσου στη Γερμανία (Κείμενο που παρουσιάζει ενδιαφέρον για τον ΕΟΧ) (97/835/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε και ενημερώθηκε τελευταία από την οδηγία 97/12/ΕΚ (2), και ιδίως το άρθρο 10 παράγραφος 2,
Εκτιμώντας:
ότι η Γερμανία θεωρεί το τμήμα αυτό του εδάφους της απαλλαγμένο από τη νόσο του Aujeszky και έχει υποβάλει στην Επιτροπή τα δικαιολογητικά που προβλέπονται στο άρθρο 10 της οδηγίας 64/432/ΕΟΚ 7
ότι αναλήφθηκε πρόγραμμα εξάλειψης της νόσου Aujeszky στην περιφέρεια αυτή 7
ότι η απόφαση 93/244/ΕΟΚ της Επιτροπής (3), όπως τροποποιήθηκε τελευταία από την απόφαση 97/423/ΕΚ (4), ορίζει συμπληρωματικές εγγυήσεις σχετικά με τη νόσο του Aujeszky για χοίρους που προορίζονται για ορισμένα τμήματα του εδάφους της Κοινότητας στα οποία έχει εγκριθεί πρόγραμμα εξάλειψης της νόσου, και παραθέτει τις περιφέρειες αυτές στο παράρτημα Ι 7
ότι το πρόγραμμα θεωρείται ότι ήταν επιτυχές για την εξάλειψη της νόσου αυτής από τις περιφέρειες Rhineland-Pfalz 7 ότι, κατά συνέπεια, είναι σκόπιμο να διαγραφούν οι περιφέρειες αυτές από τον κατάλογο περιφερειών του παραρτήματος Ι της απόφασης 93/244/ΕΟΚ 7
ότι οι αρχές της Γερμανίας εφαρμόζουν, στο θέμα της εθνικής διακίνησης χοίρων, κανόνες τουλάχιστον ισοδύναμους με εκείνους που προβλέπονται στην παρούσα απόφαση 7
ότι οι συμπληρωματικές αυτές εγγυήσεις δεν πρέπει να ζητηθούν από κράτη μέλη ή περιφέρειες κρατών μελών που οι ίδιες θεωρούνται ως απαλλαγμένες της νόσου Aujeszky 7
ότι η απόφαση 93/24/ΕΟΚ της Επιτροπής (5), όπως τροποποιήθηκε τελευταία από την απόφαση 97/423/ΕΚ, καθορίζει συμπληρωματικές εγγυήσεις σχετικά με τη νόσο του Aujeszky για χοίρους που προορίζονται για κράτη μέλη ή περιφέρειες που είναι απαλλαγμένες από τη νόσο και παραθέτει τις περιφέρειες αυτές στο παράρτημα Ι 7
ότι τα τμήματα αυτά της Γερμανίας, τα οποία είναι απαλλαγμένα της νόσου, πρέπει να προστεθούν στο παράρτημα Ι της απόφασης 93/24/ΕΟΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το παράρτημα Ι της απόφασης 93/24/ΕΚ αντικαθίσταται από το παράρτημα Ι της παρούσας απόφασης.
2. Το παράρτημα Ι της απόφασης 93/244/ΕΚ αντικαθίσταται από το παράρτημα ΙΙ της παρούσας απόφασης.
Άρθρο 2
Η παρούσα απόφαση εφαρμόζεται από τις 15 Δεκεμβρίου 1997.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 3 Δεκεμβρίου 1997.

Labels: 0
18
6